nahid-hub/BLUGE-bengali-wikipedia-section-title-prediction huggingface dataset:
এমা ডনাহিউ "রুম" উপন্যাসের রচয়িতা, যেটির উপর ভিত্তি করে "রুম" চলচ্চিত্র নির্মিত হয়েছে। এছাড়া ২০১০ সালে উপন্যাসটি প্রকাশিত হওয়ার পূর্বেই তিনি চলচ্চিত্রটির চিত্রনাট্য রচনা করেছিলেন। তার মতে তিনি নিশ্চিত ছিলেন যে, উপন্যাসটির গল্পের গঠনের কারণে এটিকে ভিত্তি করে চলচ্চিত্র নির্মান সম্ভব এবং এই বিষয়ে তিনি বহু চলচ্চিত্র নির্মাতা থেকে প্রস্তাবনা পান, যেগুলো তিনি সৃজনী কারণে প্রত্যাখ্যান করেছিলেন। উপন্যাসটি পড়ার পর চলচ্চিত্র পরিচালক লেনি আব্রাহামসন উপন্যাসটি নিয়ে চলচ্চিত্র নির্মাণের সম্ভাবনার কথা জানিয়ে এমা ডনাহিউকে ১০ পৃষ্ঠার একটি চিঠি প্রেরণ করেছিলেন, এটা না জেনেই যে, লেখিকা ইতমধ্যেই এর চিত্রনাট্য রচনা করে ফেলেছেন। ডনাহিউ আব্রাহামসনের এই প্রস্তাব গ্রহণ করেন।

২০১২ সালে, তারা দুজনে লন্ডন, অন্টারিওতে ডনাহিউর বাড়িতে এক সপ্তাহ ধরে চিত্রনাট্য পুনঃমূল্যায়ন করতে থাকেন। ডনাহিউ চলচ্চিত্র নির্মানে গুরুত্বপূর্ণ সিদ্ধান্ত গ্রহণসহ নির্বাহী প্রযোজকের দায়িত্ব পালন করেছেন। আব্রাহামসন কানাডা থেকে চলচ্চিত্রটির জন্য তহবিল গঠনের ক্ষেত্রে ডনাহিউকে কৃতিত্ব দেন, যিনি ওখানকার একজন নাগরিক। ডনাহিউ টরন্টোতে চলচ্চিত্রের দৃশ্য ধারনের প্রস্তাব দেন, কারণ সেখানে যুক্তরাষ্ট্রের মতই পরিবেশ পাওয়া যাবে এবং তিনি মনে করেছিলেন অনেক আইরিশ চলচ্চিত্র নির্মাতার ক্ষেত্রে যুক্তরাষ্ট্রে কাজ করা বিব্রতকর হতে পারে। কানাডীয় প্রযোজক ডেবিড গ্রস তার আইরিশ সহযোগী প্রযোজককে কানাডায় লম্বা কর্ম পরিকল্পনা এবং অধিক অর্থায়নের কথা বলে যুক্তরাষ্ট্রের পরিবর্তে কানাডায় দৃশ্যধারনের জন্য রাজি করিয়েছিলেন। 

সঠিক অনুচ্ছেদ শিরোনাম কোনটি?
titleA. নির্মাণ
titleB. দৃশ্যধারণ পরবর্তী
titleC. উন্নয়ন
titleD. পুরস্কার ও মনোনয়ন
উত্তর: titleC
বাংলাদেশকে মুক্তিযুদ্ধের সময় যে ১১টি সেক্টরে ভাগ করা হয়েছিল তার মধ্য দেশের অভ্যন্তরীন সকল নৌ চলাচল, বন্দর এবং উপকূলীয় এলাকা নিয়ে গঠিত হয়েছিল ১০নং সেক্টর বা নৌ সেক্টর। এ সেক্টরের কোন নির্দিষ্ট সেক্টর কমান্ডার ছিল না। যখন যে সেক্টরে অপারেশন চলত তখন সেই সেক্টরের কমান্ডারদের সহযোগীতায় নৌ-গেরিলাদের কাজ করতে হত। তারা সরাসরি মুজিবনগর হেডকোয়ার্টারের অধীনে কাজ করতেন।

সঠিক অনুচ্ছেদ শিরোনাম কোনটি?
titleA. পেছনের কথা
titleB. গেরিলা ট্রেনিং পর্ব
titleC. নৌ-কমান্ডো সেক্টর
titleD. অপারেশন হটপ্যান্ট
উত্তর: titleC
ভাদু উৎসব নিয়ে মানভূম অঞ্চলে বেশ কিছু লোককাহিনী প্রচলিত রয়েছে। পঞ্চকোট রাজপরিবারের নীলমণি সিংদেওর তৃতীয়া কন্যা ভদ্রাবতী বিবাহ স্থির হওয়ার পর তার ভাবী স্বামীর অকালমৃত্যু হলে মানসিক আঘাতপ্রাপ্ত হয়ে তিনি আত্মহত্যা করেন, এই কাহিনী মানভূম অঞ্চলে সর্বাধিক প্রচারিত। বিয়ে করতে আসার সময় ভদ্রাবতীর হবু স্বামী ও তার বরযাত্রী ডাকাতদলের হাতে খুন হলে ভদ্রাবতী চিতার আগুনে প্রাণ বিসর্জন করেন বলে ১৯৮৫ খ্রিষ্টাব্দে পশ্চিমবঙ্গ সরকারের ওয়েস্ট বেঙ্গল ডিস্ট্রিক্ট গেজেটিয়ার পুরুলিয়া গ্রন্থে প্রকাশিত হয়। ভদ্রাবতীকে জনমানসে স্মরণীয় করে রাখার জন্য নীলমণি সিংদেও ভাদু গানের প্রচলন করেন। কিন্তু এই কাহিনীগুলি ঐতিহাসিক ভাবে প্রতিষ্ঠিত নয়। রাজপুরোহিত রাখালচন্দ্র চক্রবর্তী রচিত পঞ্চকোট ইতিহাস নামক গ্রন্থে এই ধরনের কোন ঘটনার উল্লেখ নেই। নীলমণি সিংদেও তিনজন পত্নীর গর্ভে দশজন পুত্রসন্তানের জন্ম দিলেও তার কোন কন্যাসন্তানের ছিল কিনা সেই বিষয়েও সঠিক তথ্যের অভাব রয়েছে। বীরভূম জেলায় ভদ্রাবতীকে হেতমপুরের রাজার কন্যা হিসেবেও কল্পনা করা হয়েছে। এই জেলায় প্রচলিত রয়েছে যে, ভদ্রাবতীর সাথে বিবাহ স্থির হওয়ার পর ইলামবাজারের নিকটে অবস্থিত চৌপারির শালবনে ডাকাতদের আক্রমণে বর্ধমানের রাজপুত্রের মৃত্যু হলে ভদ্রাবতী তার সাথে সহমরণে যান।

সঠিক অনুচ্ছেদ শিরোনাম কোনটি?
titleA. রীতি
titleB. ভাদু মূর্তি
titleC. ভাদু গীত
titleD. লোককথা
উত্তর: titleD
জাতীয় দলেও রুনির ভূমিকা অপরিহার্য। ইংল্যান্ডের সাম্প্রতিক আন্তর্জাতিক খেলায় রুনি তার দক্ষতার প্রকাশ ঘটিয়েছেন। ২০০৩ সালের ১২ই ফেব্রুয়ারি অস্ট্রেলিয়ার বিরুদ্ধে একটি প্রীতি খেলায় ইংল্যান্ডের জাতীয় দলে খেলা সর্বকনিষ্ঠ খেলোয়াড় হিসেবে রুনির অভিষেক হয়, যখন তার বয়স ছিল ১৭ বছর ১১১ দিন। পরে অবশ্য এই রেকর্ড ভাঙ্গেন থিও ওয়ালকট, যিনি হাঙ্গেরির বিপক্ষে প্রীতি খেলায় পরিবর্তিত খেলোয়াড় হিসেবে ২০০৬ সালের ৩০শে মে ইংল্যান্ডের হয়ে মাঠে নামেন। রুনির আগে ইংল্যান্ডের সর্বকনিষ্ঠ খেলোয়াড় ছিলেন জেমস এফ. এম. প্রিন্সেপ, যিনি প্রায় সোয়া শতাব্দি আগে ১৮৭৯ সালের ৫ এপ্রিল ১৭ বছর ২৫৩ দিন বয়সে এ রেকর্ড গড়েছিলেন। রুনি ইংল্যান্ডের সর্বকনিষ্ঠ গোলদাতা, যা তিনি করেছেন ১৭ বছর ৩১৭ দিন বয়সে।

পর্তুগালে অনুষ্ঠিত ইউরো ২০০৪ প্রতিযোগিতায় তিনি তার দক্ষতা প্রদর্শন করেন, এবং উদীয়মান তরুণ খেলোয়াড় হিসেবে আত্মপ্রকাশ করেন। ২০০৪ সালের ১৭ জুন এই প্রতিযোগিতায় সুইজারল্যান্ডের বিপক্ষে গোল করে তিনি উয়েফা ইউরোপীয়ান ফুটবল চ্যাম্পিয়নশিপের সর্বকনিষ্ঠ গোলদাতার রেকর্ড গড়েন। এ খেলায় তিনি দুই গোল করেন। তার এ রেকর্ড বেশিদিন স্থায়ী হয়নি। রেকর্ডের চারদিন পর আরেক সুইজারল্যান্ডীয় খেলোয়াড় জোহান ভোনলান্থেন ফ্রান্সের বিপক্ষে গোল করে ইউরোর সর্বকনিষ্ঠ গোলদাতায় পরিনত হন। দুর্ভাগ্যজনকভাবে পর্তুগালের বিপক্ষে ইংল্যান্ডের খেলায় তিনি আঘাতপ্রাপ্ত হন এবং ইংল্যান্ড টাইব্রেকারে পরাজিত হয়ে প্রতিযোগিতা থেকে বিদায় নেয়।

সঠিক অনুচ্ছেদ শিরোনাম কোনটি?
titleA. শৃঙ্খলতাজনিত ঘটনা
titleB. জাতীয় দলে ভূমিকা
titleC. বই ও ওয়েবসাইট
titleD. ম্যানচেস্টার ইউনাইটেড
উত্তর: titleB
গোদাবরী পুকুর মন্দির সীমানার মধ্যে অবস্থিত। বিন্দুসাগরের উত্তরে এই পুকুরটির অবস্থান। পুকুরটির পাড় বাঁধানো। পুকুরটি একটি প্রাকৃতিক জলধারা। আবদ্ধ পুকুরটির সংগে বিন্দুসাগরের সংগে খালের মাধ্যমে সংযোগ রাখা হয়েছে। স্থানীয় লোকগাথা অনুযায়ী অসুর কীর্তি এবং বাসাকে হত্যার পরে দেবী পার্বতী তৃষ্ণার্ত বোধ করেন। তার তৃষ্ণা নিবারণের জন্য শিব তার ত্রিশুল দিয়ে ভূমিতে আঘাত করলে জলধারার সৃষ্টি হয়। এই জল ধরে রাখার জন্য শিব সকল দেবীকে আহবান করেন। গোদাবরী তার ঋতুকালের জন্য আসতে পারেননি। এতে শিব ক্ষিপ্ত হয়ে গোদাবরীকে অভিশাপ দেন যে তার জল সারাবছর অপবিত্র থাকবে শুধুমাত্র কুম্ভমেলার সময়ে দেবদেবী ও মানুষের জন্য সব থেকে পবিত্র হবে।

সঠিক অনুচ্ছেদ শিরোনাম কোনটি?
titleA. ঐতিহ্য ও কিংবদন্তী
titleB. ভীমেশ্বর শিব মন্দির
titleC. গোদাবরী পুকুর
titleD. বৈশিষ্ট্য
উত্তর: titleC
ধ্রুপদী সাহিত্য, সাংবাদিকতা ও রাজনৈতিক অঙ্গনে তার জীবন পরিপূর্ণময় হয়ে উঠেছিল। নিজ দেশে শিক্ষাগ্রহণ করেন। ইউরোপ, উত্তর ও দক্ষিণ আফ্রিকা ভ্রমণে যান। কাব্যিকপ্রেমে পড়ে যান তিনি। বিখ্যাত ফরাসি আবেগধর্মী কবি ভিক্টর হুগো, লামার্তিনের কবিতা অনুবাদ করেন ও তার ছাত্র রুবেন দারিওকে নিয়ে এর সমৃদ্ধায়ণে অগ্রসর হন। নিজস্ব আনন্দ-বেদনা ভাগ করে নিতেন উভয়েই।

তার কালোত্তীর্ণ কবিতাগুলোর পাশাপাশি একই ধারা বজায় রেখে মঞ্চ নাটকে অগ্রসর হয়েছিলেন তিনি। তার নির্দেশনায় ১৮৮৫ সালে ‘জুপিটার’, ১৮৮৯ সালে ‘আরসিনো’, ১৯০১ সালে ‘কাউন্ট অব স্যান সালভাদর’ বা দ্য গড অব দ্য থিংস, ১৯১৪ সালে ‘লুসিয়া লাসো বা দ্য পাইরেটস’, ১৯২০ সালে ‘দি আইভোরি টাওয়ার’ নাটক এবং ১৯৪৪ সালে গীতনাট্য ‘প্রিন্সেস কাতালা’ মঞ্চস্থ হয়েছিল। ১৯৪৯ সালে ‘সতির বা দ্য ল্যান্ড অব প্রেসিস কবিগা’ প্রকাশ করেন। সালভাদোরীয় ছোটগল্পের পথিকৃৎ তিনি। ১৯০৬ সালে এল সালভাদর নামীয় নতুন ভাষার সৃষ্টির প্রস্তাবনা আকারে পেশ করেন। একই সালে টি অ্যারোনটস শিরোনামে ষটপদী কবিতা প্রকাশের জন্য ব্রাজিলীয় আলবার্তো সান্তোস দুমন্ত আকাশে চড়েন।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. শৈশবকাল
titleC. কর্মজীবন
titleD. সাহিত্যকর্ম
উত্তর: titleD
"মিলিন্দ পঞহ" সম্ভবত একটি প্রাচীন ধর্মগ্রন্থ বি যেটি সচরাচর বুদ্ধবচন হিসেবে পরিগণিত হয় না। বইটি নাগার্জুন ও ইন্দো-গ্রিক রাজা মিনান্ডারের (পালি: মিলিন্দ) কথোপকথনের আকারে রচিত। বইটি মতবাদের একটি সংক্ষিপ্তসার। এতে বিভিন্ন বিষয় আলোচিত হয়েছে। পালি আনুশাসনিক ধর্মগ্রন্থগুলির একাধিক সংস্করণে এটি অন্তর্ভুক্ত হয়েছে।

পালি ভাষায় একটি বিশাল ভাষ্যমূলক সাহিত্য রয়েছে যা আজও অনুবাদ করা হয়নি। এগুলির বেশিরভাগই বুদ্ধঘোষের রচনা বলে ধরা হয়। ভাষ্যগুলিরও ভাষ্য লেখা হয়েছে। 

বুদ্ধঘোষ "বিশুদ্ধিমাগ্‌গ" বইটিও লিখেছিলেন। এটি থেরবাদ শাখার মতবাদ ও ধর্মানুশীলন পদ্ধতির নির্দেশিকা। একই ধরনের ক্ষুদ্রকায় একটি বই হল বিমুক্তিমাগ্‌গ।

ধ্যান সূত্রগুলি হল বৌদ্ধদের প্রাচীন ধ্যান-সম্বন্ধীয় গ্রন্থের সংগ্রহ। এগুলিতে সর্বাস্তিবাদ শাখা ও কিছু প্রাচীন মহাযান শাখার ধ্যানের শিক্ষা রয়েছে।
সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. অন্যান্য ধর্মগ্রন্থ
titleC. অনুত্তর তন্ত্র
titleD. শৃঙ্খলা সূত্রাবলি
উত্তর: titleB
চীনের জাতীয় পতাকাটি পাঁচটি তারকাখচিত একটি লাল পতাকা। এর দৈর্ঘ্য ও উচ্চতার অনুপাত হল ৩:২। চীনের জাতীয় পতাকার লাল রঙ বিপ্লবের নিদর্শন। পতাকাতে পাঁচটি হলুদ রঙের পাঁচ-কোনা তারকা আছে, যাদের মধ্যে একটি বড় ও মূল তারকা। চারটি ছোট তারকার প্রত্যেকটির একটি কোনা মূল তারকার কেন্দ্রস্থলের দিকে মুখ করে আছে। এটি কমিউনিস্ট পার্টির নেতৃত্বাধীন বিপ্লবী জনগণের ঐক্যের নিদর্শন।

সঠিক অনুচ্ছেদ শিরোনাম কোনটি?
titleA. রাজনীতি ও আন্তর্জাতিক সম্পর্ক
titleB. অর্থনীতি
titleC. পরিবহণ
titleD. জাতীয় পতাকা
উত্তর: titleD
১. বিশুদ্ধি মার্গ (অখণ্ড)
২. বির্দশ ভাবনা নীতি (৫ম খন্ড)
৩. অভিধম্ম সংগ্রহ
৪. ভিক্ষু প্রাতিমোক্ষ
৫. জন্ম-মৃত্যু কথা
৬. সাম্য বিনীকা
৭. চন্দ্রগুপ্ত (নাটক)
৮. বাসরের পথে (নাটক)
৯. রুপা নন্দা (নাটক)
১০. সঞ্চয়িতা
১১. বাংলাদেশে বড়–য়া জাতি
১২. মহাকাঠিন চীবর দানাদি
১৩. বুদ্ধও রবীন্দ্র নাথ
১৪. অগ্নিমশাল (গীতিমঞ্জুরী)
১৫. পথে তগেয়ে মন (চাকমা বাষায় গান)
১৬. চাঙমা কধানি ধর্মপদ
১৭. মহমানব গৌতম বুদ্ধ
১৮. অবিলাস্য সংবাদ (চাকমা বাসায় নাটক)
১৯. সিদ্ধার্থ চরিত্র
২০. মহাস্বপ্ন (নাটক
২১. বেস্সান্তর কীর্ত্তন
২২. মহাযাত্রী গীতিনাথ্য
২৩. দর্শন ও বিদর্শন
২৪. ধর্ম ও সমাজ
২৫. বুদ্ধের অবদান (৩য় খন্ড)

সঠিক অনুচ্ছেদ শিরোনাম কোনটি?
titleA. অগ্রবংশ মহাথের’র গ্রন্থাবলী
titleB. অন্তিম অবসান
titleC. অপ্রকাশিত গ্রন্থাবলী
titleD. প্রকাশিত গ্রন্থাবলীঃ
উত্তর: titleC
যদিও এদেশের স্কুলে যাবার সরকারি বয়স হচ্ছে ৫ বছর কিন্তু অধিকাংশ ভারতীয় আর আফ্রিকান বংশোদ্ভূত মানুষ তার ছেলেমেয়েদের স্কুলে পাঠান ৩ বছর বয়স থেকেই। প্রাথমিক স্কুল হয় প্রথম শ্রেণী থেকে সপ্তম শ্রেণী অবধি। আর মাধ্যমিক স্কুল হয় অষ্টম থেকে দ্বাদশ শ্রেণী অবধি। মানে পাঁচ বছর মাধ্যমিক স্কুলে পড়া যায়। তারপর দিতে হয় ক্যারিবিয়ান সেকেন্ডারি এডুকেশন সার্টিফিকেট পরীক্ষা যা আমাদের দেশের উচ্চমাধ্যমিক পরীক্ষার সাথে তুলনীয়। তার আগে সপ্তম শ্রেণী থেকে মাধ্যমিক স্কুলে যেতে গেলে সেকেন্ডারি এন্ট্রান্স আসেসমেন্ট পরীক্ষা দিতে হয়। এই পরীক্ষায় পাশ না করলে অষ্টম শ্রেণীতে পড়া সম্ভব নয়। এই নিয়ম সব ইংরাজিভাষী ক্যারিবিয়ান দেশের ক্ষেত্রেই প্রযোজ্য। এখানে প্রাথমিক আর মাধ্যমিক স্কুলে পড়তে গেলে ফী লাগে না। কিন্তু পাশ না করলে আর স্কুলে পড়া যায় না। অর্থাৎ পড়াশোনা ছেড়ে দিতে হবে; পাশ না করলে। সেই জন্য এখানে পড়াশোনার মান অত্যন্ত ভালো। এখানেও রামকৃষ্ণ মিশনের স্কুল আছে। তাদের ছাত্ররা বিগত কয়েক বছর ধরে সেকেন্ডারি এন্ট্রান্স আসেসমেন্ট এবং ক্যারিবিয়ান সেকেন্ডারি এডুকেশন সার্টিফিকেট পরীক্ষায় দারুণ রেজাল্ট করেছে বলে খবর পাওয়া গেছে। এখানে অধিকাংশ স্কুল সরকারি মিশনারি স্কুল কিন্তু বেশ কিছু প্রাইভেট স্কুল আছে। প্রাইভেট স্কুলের অধিকাংশ ভারতীয় মালিকানায় চলছে। প্রাইভেট স্কুলের কোয়ালিটি অনেক ভালো বলে এখানে সবাই পড়তে চায়।

এখানে উচ্চশিক্ষাও কিছু কিছু ক্ষেত্রে বিনামূল্যে পড়া যায়। এখানে চারটে ইউনিভারসিটি আছে। যেমন ইউনিভারসিটি অফ ওয়েস্ট ইন্ডিজ ,ইউনিভারসিটি অফ ত্রিনিদাদ অ্যান্ড টোবাগো, ইউনিভারসিটি অফ সাউদার্ন ক্যারিবিয়ান, ইউনিভারসিটি অফ সায়েন্স টেকনোলজি অ্যান্ড অ্যাপ্লায়েড আর্টস অফ ত্রিনিদাদ অ্যান্ড টোবাগো । তবে এখান থেকে পাশ করলে তবেই বিশ্ববিখ্যাত শিক্ষা প্রতিষ্ঠানে পড়াশোনার সুযোগ পাওয়া যায়। যেমন হার্ভার্ড, ইয়েল, প্রিন্সটন, কেম্ব্রিজ আর অক্সফোর্ড ইউনিভারসিটি।

সঠিক অনুচ্ছেদ শিরোনাম কোনটি?
titleA. টেলিফোন
titleB. ভূগোল
titleC. শিক্ষা
titleD. সংস্কৃতি
উত্তর: titleC
সামাজিক স্বাস্থ্য বীমা ব্যবস্থায় শ্রমিক, স্বনিযুক্ত, উদ্যোক্তা এবং সরকারি অবদান বাধ্যতামূলক ভিত্তিতে একটি কিংবা একাধিক তহবিলে জমা করা হয়। তহবিলগুলো সাধারণত একটি নির্দিষ্ট সুবিধা প্যাকেজের লক্ষ্যে সরকারি এবং বেসরকারি খাতের চুক্তি। এই তহবিল্গুলোর মাধ্যমে কিংবা কেবলমাত্র স্বাস্থ্য মন্ত্রণালয়ের রক্ষিত দায়িত্বে প্রতিষেধক কিংবা জনস্বাস্থ্য সুরক্ষা প্রদান করা হয়ে থাকে। সামাজিক স্বাস্থ্য বীমা ব্যবস্থার মধ্যে কিছু কাজকর্ম কোনো সংস্থা কিংবা বেসরকারি অসুস্থতা তহবিলের মাধ্যমে কিংবা কিছু ক্ষেত্রে বেসরকারি স্বাস্থ্য বীমা প্রতিষ্ঠানগুলোর মাধ্যমে নিষ্পন্ন করা হয়ে থাকে।

সঠিক অনুচ্ছেদ শিরোনাম কোনটি?
titleA. ইতিহাস
titleB. সামাজিক স্বাস্থ্য বীমা
titleC. একক প্রদায়ক
titleD. কর-ভিত্তিক অর্থায়ন
উত্তর: titleB
হিজরতের পরে মুহাম্মাদ(সা:) মদীনায় চলে আসেন। কুরাইশদের সঙ্গে সংগঠিত বদরের যুদ্ধের অনিচ্ছাসত্ত্বেও আবুল আস যোগ দেন। বদর যুদ্ধে কুরাইশ বাহিনী পরাজিত হয়। আবুল আস ইবনে রাবী অন্য অনেকের সঙ্গে যুদ্ধে মুসলমানদের হাতে বন্দী হয়।

ইবন ইসহাক হতে বর্ণিত, বদর যুদ্ধে হযরত আবদুল্লাহ ইবন যুবাইর ইবন নুমান তাকে বন্দী করেছিলেন। তবে ওয়াকীদীর মতে, হযরত খিরাশ ইবন সাম্মাহর(রা:) হাতে আবুল আস বন্দী হন। 

সঠিক অনুচ্ছেদ শিরোনাম কোনটি?
titleA. বদর যুদ্ধে বন্দী
titleB. ইসলাম গ্রহনের ঘটন
titleC. নামকরণ ও আত্নপরিচয়
titleD. যায়নবের মক্কা ফেরতের ঘটনা
উত্তর: titleA
প্রথম উসমানের বাবা এরতুগরুল গাজি বাইজেন্টাইনদের বিরুদ্ধে সেলজুকদের সাহায্য করার জন্য ৪০০ ঘোড়সওয়ার নিয়ে মার্ভ‌ থেকে আনাতোলিয়া আসেন। তুর্কি বংশোদ্ভূত সেলজুক রুম সালতানাতের পতনের পর আনাতোলিয়া বেশ কিছু স্বাধীন রাজ্যে বিভক্ত হয়ে পড়ে যাদেরকে গাজি আমিরাত বলা হত। এর মধ্যে একটি আমিরাত প্রথম উসমানের অধীন ছিল। তার নাম থেকে উসমানীয় নামটি এসেছে। তিনি বাইজেন্টাইন সাম্রাজ্যের প্রান্ত পর্যন্ত সীমানা বিস্তৃত করেন। 

প্রথম উসমানের মৃত্যুর পর উসমানীয় শাসন ভূমধ্যসাগরের পূর্বপ্রান্ত এবং বলকান পর্যন্ত বিস্তৃত হয়। উসমানের ছেলে প্রথম ওরহান ১৩২৪ সালে বুরসা জয় করেন এবং একে উসমানীয়দের নতুন রাজধানী করা হয়। বুরসার পতনের ফলে বাইজেন্টাইনরা উত্তরপশ্চিম আনাতোলিয়ায় নিয়ন্ত্রণ হারায়। ১৩৮৭ সালে ভেনিসিয়ানদের কাছ থেকে সেলোনিকা জয় করে নেয়া হয়। ১৩৮৯ সালে কসোভো জয় করার পর অত্র অঞ্চলে সার্বিয়ান শক্তির সমাপ্তি ঘটে ফলে ইউরোপের দিকে উসমানীয়দের অগ্রযাত্রা সহজ হয়। ১৩৯৬ সালে নিকোপোলিসের যুদ্ধকে মধ্যযুগের শেষ ব্যাপকভিত্তিক ক্রুসেড হিসেবে দেখা হয়। এই যুদ্ধে উসমানীয়রা জয়ী হয়েছিল।

বলকানে তুর্কিদের অগ্রযাত্রার সাথে কনস্টান্টিনোপল জয় করা কৌশলগত কারণে গুরুত্বপূর্ণ হয়ে উঠে। কনস্টান্টিনোপলের চতুর্পাশ্বের সকল এলাকা এসময় উসমানীয়রা নিয়ন্ত্রণ করত। তুর্কি-মঙ্গোলিয়ান সুলতান তৈমুর আনাতোলিয়া আক্রমণ করলে বাইজেন্টাইনরা সাময়িকভাবে উসমানীয়দের হাত থেকে রেহাই পায়। ১৪০২ সালে আঙ্কারার যুদ্ধে পৃথিবীর শাসক তৈমুর লং উসমানীয়দের পরাজিত করেন এবং সুলতান প্রথম বায়েজিদকে বন্দী করা হয়। ফলে সাম্রাজ্যে বিশৃঙ্খলা সৃষ্টি হয়। বায়েজিদের সন্তানরা উত্তরাধিকার দাবি করলে ফলশ্রুতিতে সৃষ্ট গৃহযুদ্ধ ১৪০২ থেকে ১৪১৩ সাল পর্যন্ত স্থায়ী হয়। শেষপর্যন্ত প্রথম মুহাম্মদ সুলতান হন এবং উসমানীয়দের ক্ষমতা পুনপ্রতিষ্ঠিত করেন।

১৪০২ সালে বলকানে কিছু এলাকা যেমন সেলোনিকা, মেসিডোনিয়া ও কসোভো উসমানীয়দের হাতছাড়া হয়। তবে সুলতান দ্বিতীয় মুরাদ ১৪৩০ এর দশক থেকে ১৪৫০ এর দশকের মধ্যে তা পুনরুদ্ধার করেন। ১৪৪৪ সালের ১০ নভেম্বর তিনি পোল্যান্ডের তৃতীয় লাডিস্লো ও জন হানয়াডির অধীন হাঙ্গেরিয়ান, পোলিশ ও ওয়ালিচিয়ান বাহিনীকে ভারনার যুদ্ধে পরাজিত করেন। এটি ভারনার ক্রুসেডের শেষ যুদ্ধ। তবে আলবেনীয়রা স্কেনডারবার্গের অধীনে প্রতিরোধ অব্যাহত রাখে। চার বছর পর, তুর্কিদের উপর আক্রমণ করার জন্য জন হানয়াডি হাঙ্গেরিয়ান ও ওয়ালাচিয়ানদের আরেকটি বাহিনী প্রস্তুত করেন তবে ১৪৪৮ সালে কসোভোর দ্বিতীয় যুদ্ধে তিনি পরাজিত হন।

সঠিক অনুচ্ছেদ শিরোনাম কোনটি?
titleA. উত্থান
titleB. পরাজয় ও বিলুপ্তি (১৯০৮-১৯২২)
titleC. প্রশাসনিক বিভাগ
titleD. অবনতি ও আধুনিকায়ন (১৮২৮-১৯০৮)
উত্তর: titleA
চুলাগুলিতে বায়ু প্রবাহ নিয়ন্ত্রণের জন্য রাজমিস্ত্রি হিটারগুলি তৈরি করা হয়েছিল। একটি রাজমিস্ত্রির হিটারকে বায়ু প্রবাহের কোনও সীমাবদ্ধতা ছাড়াই পূর্ণ তাপমাত্রায় জ্বালানি জ্বালিয়ে সম্পূর্ণ জ্বলনের অনুমতি দেওয়ার জন্য ডিজাইন করা হয়েছে। তার বৃহত তাপীয় ভরগুলির কারণে ধীরে ধীরে গুলি চালানোর প্রয়োজন ছাড়াই আটকানো তাপ দীর্ঘ সময় ধরে বিকিরিত হয় এবং পৃষ্ঠের তাপমাত্রা সাধারণত স্পর্শ করা বিপজ্জনক নয়।

১৮ শতাব্দীতে ধাতব স্টোভগুলি ব্যবহৃত হয়েছিল। ধাতব চুলার একটি প্রারম্ভিক এবং বিখ্যাত উদাহরণ হল ফ্র্যাঙ্কলিন স্টোভ, এটি ১৭৪২ সালে বেঞ্জামিন ফ্রাঙ্কলিন আবিষ্কার করেছিলেন বলে জানা যায়। গরম নিষ্কাশনের গ্যাসগুলি রক্ষা পাওয়ার জন্য এটি একটি গোলকধাঁধির পথ ছিল, সুতরাং চিমনি উপরে যাওয়ার পরিবর্তে ঘরে ঘরে তাপ প্রবেশ করতে দেয়। ফ্র্যাঙ্কলিন চুলাটি রান্নার জন্য নয়, গরম করার জন্য তৈরি করা হয়েছিল। ১৯ শতাব্দীর শুরুতে বেনজামিন থম্পসন প্রথম কোনও কাজের ধাতব রান্নাঘরের চুলা উপস্থাপন করেন। তাঁর রামফোর্ড ফায়ারপ্লেসটি বেশ কয়েকটি হাঁড়িগুলিকে উত্তপ্ত করতে একটি আগুন ব্যবহার করেছিল যা গর্তগুলিতেও ঝুলিয়ে রাখা হয়েছিল যাতে সেগুলিও পাশ থেকে গরম করা যায়। এমনকি প্রতিটি গর্তের জন্য পৃথকভাবে তাপকে নিয়ন্ত্রণ করা সম্ভব হয়েছিল। যদিও তার চুলাটি বড় ক্যান্টিন বা দুর্গ রান্নাঘরের জন্য তৈরি করা হয়েছিল। প্রযুক্তিটি পরিমার্জন এবং লোহার চুলার আকার ঘরোয়া ব্যবহারের জন্য যথেষ্ট হ্রাস না হওয়া পর্যন্ত আরও ৩০ বছর সময় লাগবে। ফিলো স্টুয়ার্টের ওবারলিন স্টোভ ছিল আরও অনেক কমপ্যাক্ট, কাঠ-পোড়ানো লোহার চুলা, ১৮৩৪ সালে মার্কিন যুক্তরাষ্ট্রে পেটেন্ট করা হয়েছিল। এটি পরের ৩০ বছরে প্রায় ৯০,০০০ ইউনিট বিক্রি করে একটি বিশাল বাণিজ্যিক সাফল্য হয়ে ওঠে। ইউরোপে, অনুরূপ ডিজাইনগুলি ১৮৩০ এর দশকেও উপস্থিত হয়েছিল। পরের বছরগুলিতে, এই লোহার চুলাগুলি চিমনি, ওভেন গর্ত এবং উত্তপ্ত জল জন্য ইনস্টলেশনগুলির সাথে সংযুক্ত ফ্লু পাইপযুক্ত বিশেষ রান্নার সরঞ্জামগুলিতে বিকশিত হয়েছিল। যে খোলা ছিদ্রগুলিতে হাঁড়িগুলি ঝুলানো হয়েছিল সেগুলি এখন ঘন ঘন লোহার আংটি দিয়ে আবৃত ছিল যার উপরে হাঁড়িগুলি রাখা হয়েছিল। পাত্রের আকার বা প্রয়োজনীয় তাপের উপর নির্ভর করে কেউ অভ্যন্তরীণ রিংগুলি সরিয়ে ফেলতে পারে।

সঠিক অনুচ্ছেদ শিরোনাম কোনটি?
titleA. নির্গমন নিয়ন্ত্রণ
titleB. এয়ার-টাইট চুলা
titleC. উপাদান
titleD. কয়লা চুলা
উত্তর: titleC
ইরশাদ করেনঃ 

হুরাইরা হতে বর্ণিত,
রাসূলুল্লাহ (সাল্লাল্লাহু
আলাইহি ওয়া সাল্লাম)
ইরশাদ করেনঃ
ﺇِﻥَّ ﻣَﺜَﻠِﻲ ﻭَﻣَﺜَﻞَ ﺍﻟْﺄَﻧْﺒِﻴَﺎﺀِ ﻣِﻦْ ﻗَﺒْﻠِﻲ
ﻛَﻤَﺜَﻞِ ﺭَﺟُﻞٍ ﺑَﻨَﻰ ﺑَﻴْﺘًﺎ ﻓَﺄَﺣْﺴَﻨَﻪُ ﻭَﺃَﺟْﻤَﻠَﻪُ
ﺇِﻟَّﺎ ﻣَﻮْﺿِﻊَ ﻟَﺒِﻨَﺔٍ ﻣِﻦْ َﺍﻭِﻳَﺔٍ ﻓَﺠَﻌَﻞَ ﺍﻟﻨَّﺎﺱُ
ﻳَﻄُﻮﻓُﻮﻥَ ﺑِﻪِ ﻭَﻳَﻌْﺠَﺒُﻮﻥَ ﻟَﻪُ ﻭَﻳَﻘُﻮﻟُﻮﻥَ
ﻫَﻠَّﺎ ﻭُﺿِﻌَﺖْ ﻫَﺬِﻩِ ﺍﻟﻠَّﺒِﻨَﺔ ُﻗَﺎﻝَ ﻓَﺄَﻧَﺎ
ﺍﻟﻠَّﺒِﻨَﺔُ ﻭَﺃَﻧَﺎ ﺧَﺎﺗِﻢُ ﺍﻟﻨَّﺒِﻴِّﻴﻦَ
“আমি এবং পূর্ববর্তী অন্যান্য
নবীদের উদাহরণ হল, এক লোক
একটি ঘর অত্যন্ত সুন্দর করে
তৈরী করল। কিন্তু ঘরের এক
কোনে একটা ইট ফাঁকা রেখে
দিল। লোকজন চর্তুদিকে ঘুরে
ঘরে তার সৌন্দর্য্য দেখে
বিমোহিত হচ্ছে কিন্তু বলছে,
এ ফাঁকা জায়গায় একটি ইট
বসালে কতই না সুন্দর হত!”
রাসূলুল্লাহ (সাল্লাল্লাহু
আলাইহি ওয়া সাল্লাম)
বলেন, “আমি হলাম সেই ইট
এবং আমি হলাম সর্বশেষ
নবী।” 

সঠিক অনুচ্ছেদ শিরোনাম কোনটি?
titleA. ধারণা
titleB. আল কুরআন থেকে প্রমাণ
titleC. প্রমাণ
titleD. হাদীস থেকে প্রমাণ
উত্তর: titleD
১২ জুলাই, ২০০৯ ইং তারিখ থেকে বেশ কৃতিত্বের সাথেই রাষ্ট্রপতির গুরুদায়িত্ব পালন করেন ডালিয়া গ্রাইবস্কেইট।
উল্লেখযোগ্য বিষয় হচ্ছে, অদ্যাবধি তিনি রাষ্ট্রপতির মূল বেতনের অর্ধেক অংশ হিসেবে ৩১২,০০০ লিটা (লিথুয়ানিয়ান মুদ্রা) গ্রহণ করছেন।
রাষ্ট্রপ্রধান হিসেবে ডালিয়া গ্রাইবস্কেইট প্রথম বিদেশ ভ্রমণ করেন - সুইডেন এবং লাটভিয়ায়।
তার রাষ্ট্রপতির দায়িত্বের মেয়াদ শেষ হয় ১২ জুলাই ২০১৯ সালে।

সঠিক অনুচ্ছেদ শিরোনাম কোনটি?
titleA. প্রথমদিকের কর্মজীবন
titleB. শীর্ষ ক্ষমতাধর নারী
titleC. ইউরোপীয়ান কমিশনে
titleD. রাষ্ট্রপ্রধান হিসেবে (২০০৯ থেকে ২০১৯)
উত্তর: titleD
১৯৩০ সালে প্রীতিলতা কলকাতার বেথুন কলেজে পড়তে আসেন। দাদা পূর্ণেন্দু দস্তিদার তখন যাদবপুর ইঞ্জিনিয়ারিং কলেজের ছাত্র। যুব বিদ্রোহের পর তিনি মধ্য কলকাতায় বিপ্লবী মনোরঞ্জন রায়ের পিসির (গুণু পিসি) বাসায় আশ্রয় নেন। প্রীতিলতা ঐ বাসায় গিয়ে দাদার সঙ্গে প্রায় দেখা করতেন। পূর্ণেন্দু দস্তিদার পুলিশের হাতে ধরা পড়ে গেলে মনোরঞ্জন রায় (ক্যাবলা’দা নামে পরিচিত) নারী বিপ্লবীদের সংগঠিত করার কাজ করেন। যুব বিদ্রোহের পর পুলিশের হাতে গ্রেফতার এবং কারাগারে বন্দী নেতাদের সাথে আত্মগোপনে থাকা সূর্য সেনের সাথে বিভিন্ন ভাবে যোগাযোগ হত। তারা তখন আরো হামলার পরিকল্পনা করছিল। সূর্য সেন প্রেসিডেন্সী কলেজের কেমিষ্ট্রির ছাত্র মনোরঞ্জন রায়কে গান-কটন এবং বোমা তৈরীর নির্দেশ দেন। তিনি এসব সংগ্রহ করে পলাতক বিপ্লবীদের আশ্রয়দাতা গুণু পিসির বাসায় রাখতেন। এ বাসায় বসে প্রীতিলতা, কল্পনা দত্ত, রেণুকা রায়, কমলা চ্যাটার্জী প্রমুখ বহু গোপন বৈঠক করেন এবং চট্টগ্রাম যুব বিদ্রোহের পর মাষ্টারদার প্রেরিত ইস্তেহার সাইক্লোষ্টাইলে ছাপিয়ে কলকাতার বিভিন্ন স্থানে বিতরন করেন। মনোরঞ্জন রায়ের সাথে প্রীতিলতা এবং কল্পনা দত্তের পরিচয়ের পর তিনি বুঝতে পারেন যে এই মেয়ে দুটিই জীবনের ঝুঁকি নিয়ে বিপ্লবী কাজ করতে সক্ষম হবে। ১৯৩০ সালের সেপ্টেম্বর মাসে পুলিশের নজরদারী এড়িয়ে মনোরঞ্জন রায় কলকাতা থেকে চট্টগ্রাম এসে সূর্য সেনের হাতে গান-কটন এবং বোমা তুলে দেন। এসময় তিনি জেলে থাকা বিপ্লবীদের সাথে যোগাযোগ করে চিঠির আদান প্রদান এবং কলকাতা থেকে বিস্ফোরক বহন করে আনার বিপদ সম্পর্কে মাষ্টারদার দৃষ্টি আকর্ষন করেন। শহর আর গ্রামের যুবক বয়সীরা পুলিশের চোখে সবচেয়ে বড় সন্দেহভাজন। এ অবস্থায় সূর্য সেন নারী বিপ্লবীদের এসব কাজের দায়িত্ব দেবার প্রয়োজনীয়তা অনুভব করেন। কারণ তখনো গোয়েন্দা বিভাগ মেয়েদের সন্দেহ করতো না। মাষ্টারদার অনুমতি পাওয়ার পর নারীদের বিপ্লবের বিভিন্ন কাজে যুক্ত করা হয়।

সঠিক অনুচ্ছেদ শিরোনাম কোনটি?
titleA. আত্মগোপন
titleB. মাষ্টারদার সাথে পরিচয়
titleC. লীলা রায় ও দীপালী সঙ্ঘ
titleD. ক্যাবলা'দা এবং গুণু পিসি
উত্তর: titleD
আবদুল লতিফের কর্মজীবন শুরু হয় ঢাকা কলেজিয়েট স্কুলের শিক্ষকতা দিয়ে। পরবর্তীতে তিনি ইংরেজি ও আরবির অধ্যাপক হিসেবে কলকাতা মাদ্রাসায় যোগদান করেন। ১৮৪৯ সালে তিনি ডেপুটি ম্যাজিস্ট্রেট হিসেবে নিযুক্ত হন এবং ১৮৭৭ সালে তিনি প্রেসিডেন্সী ম্যাজিস্ট্রেট পদে উন্নীত হন।

নওয়াব আব্দুল লতিফ আত্মজীবনী লিখেছেন। ১৯৭৮ সালে চট্টগ্রামের মেহরাব পাবলিকেশন আত্মজীবনীটি প্রকাশ করে। আত্মজীবনীটির সম্পাদনা করেন বিখ্যাত ইতিহাসবিদ ড. মোহাম্মদ মোহর আলী। তবে উপরি পাওনা হল, আত্মজীবনীর পাশাপাশি তার অন্য কিছু লেখাও বইটিতে সংযোজিত হয়েছে।

উল্লেখ্য, তিনি মধুসূদন দত্ত ও ভূদেব মুখোপাধ্যায় এর সহপাঠী ছিলেন।
১৮৮০ সালে ব্রিটিশ সরকার তাকে নবাব আরো পরে নবাব বাহাদুর উপাধিতে ভূষিত করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. জন্ম
titleC. কর্মজীবন ও লেখালেখি
titleD. শিক্ষাজীবন
উত্তর: titleC
জালিয়ানওয়ালাবাগের ভয়ানক ও মর্মান্তিক হত্যাকান্ডের ঘটনায় ব্রিটিশ শাসনের প্রকৃত নগ্ন রূপের প্রকাশ হয়ে পরে.সরকার জেনারেল ডায়ারের কাজকে সমার্থন করে. কিন্তু এই হত্যাকান্ডের ঘটনায় গোটা বিশ্ব শিহরিত হয়. দেশে-বিদেশে সর্বত্র সরকারের নগ্ন স্বৈরাচারের বিরুদ্ধে প্রতিবাদের ঝড় ওঠে। জালিয়ানওয়ালাবাগের হত্যাকান্ডের ঘটনার প্রতিবাদে দেশের সর্বত্র ঘৃণা ও ক্ষোভ ছড়িয়ে পড়ে। সুরেন্দ্রনাথ বন্দোপাধযায় বলেছেন যে, "এই হত্যাকান্ডের ঘটনা ভারতে যে মহাযুদ্ধের আগুন জ্বালিয়ে দেয় তা উত্তর, দক্ষিণ,পূর্ব ও পশ্চিমে ছড়িয়ে পড়ে সবার হৃদয়কে আন্দোলিত করে।" জালিয়ানওয়ালাবাগের ঘৃণ্য ও বর্বরোচিত হত্যাকান্ডের প্রতিবাদ জানিয়ে রবীন্দ্রনাথ ঠাকুর ব্রিটিশ সরকারের দেওয়া "নাইট" ত্যাগ করেন। ভারতীয় জাতীয় কংগ্রেস এই ঘটনাকে তীব্র নিন্দা করে; কংগ্রেস নেতা সি.এফ.এন্ডুজ এই ঘটনাকে 'কসাইখানার গণহত্যার' সমতুলয বলে নিন্দা করেছেন।
সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. গুজরানওয়ালায় বিক্ষোভ
titleC. হত্যাকাণ্ড
titleD. শিরোমণি গুরুদ্বার প্রবন্ধক কমিটি গঠনের
উত্তর: titleA
হাতিদের চার পেষক দাঁত থাকে; এক-একের ওজন  আর মাপ । সামনের দাঁত নষ্ট হাওয়ার পর পেছনের দাঁত এগিয়ে আসে আর পেছনে নতুন পেষক উত্পন্ন হয়। ৪০-৬০ বছরের আয়ুতে হাতির অন্তিম পেষক দাঁত হারিয়ে যায়, যার পার হাতি অনাহারে মারা যায়। এশীয় হাথীদের থেকে আফ্রিকান হাতিদের কম এনামেল প্লেট আছে।

হাতির গজদন্ত শিকড় খুঁড়তে, গাছের বাকল ছিঁড়তে, প্রজনন কালে যুদ্ধ করতে আর শিকারীদের থেকে রক্ষার জন্য ব্যবহার করা হয়। তাদের ওজন  আর পরিমাণ  হতে পারে। পুরুষ আর স্ত্রী আফ্রিকান হাতিদের গজদন্ত থাকে। তারা আগের দিকে তেরছা থাকে আর  সারাজীবন বাড়তে থাকে। 

সঠিক অনুচ্ছেদ শিরোনাম কোনটি?
titleA. দাঁত
titleB. বিতরণ ও আবাস
titleC. প্রজনন
titleD. ভোজন
উত্তর: titleA
ভারতের অন্তর্দেশীয় জলপথ পরিবহনের ব্যবস্থাটি যথেষ্ট প্রসারিত। নদনদী, খাল, কয়াল, ও ছোটো নদীপথে এই পরিবহন ব্যবস্থাটি দেখা যায়। ভারতের নৌচলাচলযোগ্য জলপথের মোট দৈর্ঘ্য ১৪,৫০০ কিলোমিটার; এর মধ্যে ৫,২০০ কিলোমিটার নদীপথ এবং ৪৫৮ কিলোমিটার খালপথ। যন্ত্রচালিত জলযানের সাহায্যে এই পথে যাতায়াত করা যায়। তবে অন্যান্য বৃহৎ রাষ্ট্রের তুলনায় ভারতে অন্তর্দেশীয় জলপথে পণ্য পরিবহন সুপ্রচলিত নয়। জার্মানি ও বাংলাদেশে যেখানে যথাক্রমে ২০ শতাংশ ও ৩২ শতাংশ পণ্য পরিবহন অন্তর্দেশীয় জলপথে হয়ে থাকে, সেখানে ভারতে মাত্র ০.১৫ শতাংশ পণ্য অন্তর্দেশীয় জলপথের মাধ্যমে পরিবাহিত হয়। গোয়া, পশ্চিমবঙ্গ, অসম ও কেরল রাজ্যের কয়েকটি মাত্র জলপথে সংগঠিতভাবে পণ্য পরিবহন চলে। ভারতের অন্তর্দেশীয় জলপথ কর্তৃপক্ষ ভারতের জলপথের দায়িত্বে নিযুক্ত একটি বিধিবদ্ধ সংস্থা। এই সংস্থার কাজ এই সকল জলপথের জন্য উপযোগী পরিকাঠামো নির্মাণ, নতুন প্রকল্পের অর্থনৈতিক গুরুত্ব সমীক্ষা, প্রশাসন পরিচালনা ও নিয়ন্ত্রণ।

ভারতে নিম্নলিখিত জলপথগুলি জাতীয় জলপথ ঘোষিত হয়েছে:


সঠিক অনুচ্ছেদ শিরোনাম কোনটি?
titleA. জলপথ
titleB. পাইপলাইন
titleC. গণ পরিবহন ব্যবস্থা
titleD. সড়কপথ
উত্তর: titleA